Так, людзі, напэўна, не моцна захапляюцца біялогіяй, генетыкай і цыталогіяй, каб фармаваць асацыяцыі не на банальным узроўні. Але няма сэнсу спрачацца. Пытанні, якія я задаю, дастаткова сур'ёзныя, і яны не вырашаюцца на ўзроўні "вагіна гэта ці не". У дыскусіі павінны ўдзельнічаць людзі, якія валодаюць якаснымі ведамі.

Еўрарадыё: Улічваючы спецыфіку пытанняў, гэта не можа быць дыскусіяй з масавым гледачом.

BAZINATO: Так, і тым не менш, я хачу працягнуць гэты дыялог. Да гэтага ў мяне быў іншы арт-праект — смеццевая галерэя. Там былі сабраныя дзевяць унікальных беларускіх мастакоў, якіх ведаюць па ўсім свеце, але не ў Беларусі. І вось, усе дзевяць работ за дзень былі вынесеныя. Гэта было ў Маладзечне. Работы дасталіся мясцовым жыхарам. Мне кажуць: "Скралі, скралі!". Гэта не скралі, уся гісторыя пра іншае. Не было таблічкі: "нельга браць" — і людзі проста вырашылі так зрабіць. Хтосьці ўзяў, таму што на сметніку твору мастацтва няма месца. Хтосьці ўзяў, таму што ён у жыцці не бачыў нічога падобнага па сэнсе і прыгажосці. Хтосьці вырашыў захаваць, каб гэта не было знішчана. Мне падабаюцца такія гульні і дыялогі.